# Тоналитет

Автентична каденца, акорди на IV-V-I ступеню у C-duru творя и закончую заокружену музичну думку.Постоя два поняца-смисла тоналитета;

♦ у общим - поняцу одношеня - гармонско-функционални систем (ит. *tonalità*, франц. t*onalité*, анґл. *tonality*, *keyship*, нєм. *Tonalität*)

♦ у окремним поняцу - тонски род на одредзеней абсолутней висини, (ит. t*onо*, франц. *ton*, анґл. *key*, нєм. *Tonart*)

## Дефиниция

Тоналитет то музично-гармонске поняце. То акордски одношеня и вязи даєдней скали у одношеню на єй гармонийски центер, т.є. основни, тонични акорд.

Значи, тоналитет даєдней композициї лєбо єй часци творя шицки скалово лєбо нє скалово (повисшени и знїжени) тони хтори основа за „збудову”, односно творенє мелодиї и гармониї єдней композициї.

## Историят

Тоналитет ше як музичне поняце поступно розвило у цеку 17. вика дзекуюци трансформацийом штредньовиковних такв. модусох*, кед преовладала идея же би скали (орґанизовани до двох тонских родох) були идентични нєзависно од ,,стартного*-початного тона у композициї.

Тоналитет перши дефиновал французки композитор и теоретичар Жан Филип Рамо (Jean-Philippe Rameau, 1683–1764) у своїм *Трактату о гармониї* зоз 1772. року. А мено тоналитет перши похасновал Александар Етєн (Alexandre-Étienne Choron 1771-1834). Тоналитет доживює свой розвойни верх у цеку 18. вика кед є виполєни у своєй найчистейшей и ясней форми. У 19. вику його традицийна структура почина буц вше шлєбоднєйша. Пре уплїв других скалових системох (примарно модусох и фолклорно-народних скалох) почина трациц свойо характеристики. У класичней музики траци ше на преходзе 19 и 20. вика, кед композиторе починаю виглєдовац нови алтернативни ришеня як цо ше зявює у атоналносци односно у атоналней музики. Медзитим тоналитет у своєй традицийней форми и далєй присутни у популарних музичних формох/жанрох.

## Цо нє тоналитет

Поняце тоналитет погришно заменїц зоз поняцом скала и тонски род.

* Скала ма седем ступнї и осми хтори повторени перши. Скала достава мено спрам першого и остатнього тона хтори истого мена, а єй тони ше поступно шорую по алфабетским шоре.
* Тонски род (дур, мол, молдур).

Шицки три поняца тонского рода у музики муша ше розликовац и приказани су у шлїдуюцей табели:

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 7♭  | 6♭  | 5♭  | 4♭  | 3♭  | 2♭  | 1♭  | 0 ♭/  WIKINIUM\_MATH\_PH\_0  | 1 WIKINIUM\_MATH\_PH\_2  | 2 WIKINIUM\_MATH\_PH\_4  | 3 WIKINIUM\_MATH\_PH\_6  | 4 WIKINIUM\_MATH\_PH\_8  | 5 WIKINIUM\_MATH\_PH\_10  | 6 WIKINIUM\_MATH\_PH\_12  | 7 WIKINIUM\_MATH\_PH\_14  |
| **Дур** | Ces
 | Ges
 | Des
 | As
 | Es
 | B
 | F
 | C
 | G
 | D
 | A
 | E
 | H
 | Fis
 | Cis
 |
| **Мол** | as
 | es
 | b
 | f
 | c
 | g
 | d
 | a
 | e
 | h
 | fis
 | cis
 | gis
 | dis
 | ais
 |

## Параметри за утвердзованє тоналитетох

Звучни приклад подполней автетнтичней каденци (каденца то законченє композициї або єй єдней часци).
Тоналитет даєдней мелодиї ше утврдзує на основи:

♦ Подполней автентичней каденци (IV-V-I ступень) у C-duru хтора закончує и твори заокружену музичну думку (приклад на правим боку).

♦ Пред'знакох хтори ше находза после ключа (стаємни лєбо пред'знаки зоз ключом aбо „арматура”*).* односно, тоналитети ше розликую по числу пред'знакох.

♦ Предзнакох хотри ше находза опрез нотох у композициї.

♦ Закончуюцих тонох - каденца (опатриц приклад на правим боку).

♦ Зявйованє доминатного тона (доминанта)

## Подзелєнє тоналитетох

Тоналитети можу буц:

* **Зродни** - маю вецей заєднїцки скалово тони (маю вецей заєднїцки тони зоз скали). Векше число заєднїцких скалових тонох даваю векше зродство медзи двома тоналитетами, и процивно.

* **Нєзродни** – нє маю заєднїцки скалово тони.

## Литература

* *Tonalitet*, Enciklopedijski leksikon Mozaik znanja – Muzička umetnost. Beograd, Interpres, 1972.
* Živković, Mirjana. 2001. Harmonija za II razred srednje škole. Beograd, Zavod za udžbenike i nastavna sredstva.
* Риман Г. Упрощённая гармония или учение о тональных функциях аккордов. Перевод с нем. Ю.Энгеля. М.-Лейпциг, 1896.
* Лебедев, С. Н. (2008). Прототональность в музыке западноевропейского Средневековья и Возрождения. Ad musicum (російська) . Москва: 33-47.
* Рети Рудольф Tonality, atonality, pantonality: A study of some trends in twentieth century music. London, 1958; 2-я издание под названием: Tonality in modern music. New York, 1962 (в рус. переводе: Тональность в современной музыке. Л.: Музыка, 1968).
* Rameau, Jean-Philippe. 1722. Traité de l’harmonie réduite à ses principes naturels. Paris, Balard.
* Riemann, Hugo. 1918. Allgemeine Musiklehre (Handbuch der Musik). Leipzig: Max Hesses Verlag.

## Вонкашня вяза

* TONALITET - pojmovnik muzičke teorije pojmovnik.sdmt.rs
* Despić, Dejan. 2002. Harmonija sa harmonskom analizom. Beograd: Zavod za udžbenike i nastavna sredstva.
* Холопов, Тоналность Архивирано 29 грудня 2012 у Wayback Machine

## Референци